khistorydata/jeongjo-sjw-relations huggingface dataset:
정조 9년
假注書李德鉉改差。代朴蓍壽落點。
정조 9년
以書房色司鑰姜鳳喆。汰去後差代事手本。傳于李祖承曰。分揀。
정조 9년
以副校理李錫夏牌不進罷職傳旨。傳于李祖承曰。只推。
정조 9년
李聖圭。以弘文館言啓曰。本館上番。連日闕直。事甚未安。副校理李錫夏。旣有只推之命。卽爲牌招入直。何如。傳曰。允。
정조 9년
以濟州防禦使狀啓。今年夏捧各班除番米一斗式。姑令停退。事涉擅便。惶恐待罪事。傳于李祖承曰。勿待罪事回諭。
정조 9년
趙時偉。以漢城府言啓曰。涉疑疾方痛向差。與已差還入及各部兩署出幕之類。列錄報來。故別單書入之意。敢啓。傳曰。知道。
정조 9년
徐有成。以兵曹言啓曰。卽接後苑守直內官牒報。則集春門北邊宮墻一間許。因雨頹圮云。令紫門監。爲先以杻把子。堅實衛排。依例樹柵。急速修築。而把守軍兵。廣智營入直砲手八名除出。限改築間。嚴加守直之意。敢啓。傳曰。知道。
정조 9년
徐有成。以訓鍊都監言啓曰。本局字內集春門北邊宮墻一間許頹圮處。以廣智營入直砲手入名把守事。自兵曹草記矣。廣智營入直砲手八名除出。將校率領。限改築間。嚴加守直之意。敢啓。傳曰。知道。
정조 9년
徐有成。以訓鍊都監禁衛營。御營廳言啓曰。宮墻新築處。一一摘奸。則今番霖雨。多有滲漏處。若不趁卽改瓦。則體墻不無缺落之慮。待晴卽爲修補之意。分付該監。何如。傳曰。允。
정조 9년
徐有成。以禁衛營言啓曰。本營把摠李長益。身病猝重。勢難察任。改差。何如。傳曰。允。
정조 9년
徐有成。以御營廳言啓曰。本廳字內通化門北邊宮墻三間許頹圮處。集春營入直軍十五名除出把守事。自兵曹草記矣。集春營入直軍十五名除出。將官率領。限修築間。晝夜輪回。嚴加守直之意。敢啓。傳曰。知道。
정조 9년
徐有成。以義禁府言啓曰。北所衛將李漢一。部將韓世昌。通化門守門將吳德弘。行首守門將李長春等拿處事。傳旨啓下矣。李漢一韓世昌李長春等。今方待命。卽爲拿囚。吳德弘。今方入直云。待其替直。拿囚捧供之意。敢啓。傳曰。知道。
정조 9년
徐有成。以義禁府言啓曰。時囚罪人李奎緯原情公事判付內。爰辭自有爰辭之體。豈敢以題外不緊之說。張皇煩浼乎。此蓋事覶縷之供。不曾嚴處。致有此今番擧措。臺疏中四件事發明。雖足有據。外此噴薄說話。極其怪駭。此等之習。不可任其滋長。揆以國綱。亦豈尋常處之。此囚定配。俾思知戢之方事。命下矣。李奎緯。咸鏡道德源府定配。而以判付內辭意。具罪目。依例發遣府書吏。押送配所。何如。傳曰。允。
정조 9년
禁府照目。鎭岑前縣監李彦五矣。莫重餉穀之反作虛錄。至於五百三十四石零之多。事之驚駭。莫此爲甚罪。告身盡行追奪。五年禁錮。而徒三年定配。以喪前所犯。收贖。私罪。奉敎依允。議減一等爲良如敎。
정조 9년
禁府啓目。北所衛將李漢一。部將韓世昌等原情云云。傳旨內辭緣。泛稱遲晩。所當請刑是白乎矣。李漢一段。曾經侍從。勿爲請刑。旣有先朝受敎。議處爲白乎旀。韓世昌段。刑推得情何如。啓。付過放送爲良如敎。又啓目。通化門守門將吳德弘原情云云。傳旨內辭緣。泛稱遲晩。刑推得情何如。啓。分揀放送爲良如敎。又啓目。行首守門將李長春原情云云。傳旨內辭緣。泛稱遲晩。刑推得情。何如。啓。付過放送爲良如敎。
정조 9년
乙巳六月初二日辰時。上御重熙堂。右副承旨入侍時。右副承旨李祖承。記事官朴能源。記注官金健修。記事官尹行任。以次進伏訖。上曰。惠廳堂上入侍。賤臣承命出。與惠廳堂上徐有隣偕入進伏。上曰。今年病人出幕之數。比昨夏。何如。有隣曰。不及昨年之多矣。上曰。空石粥米分給等節。申飭。可也。上曰。注書出去。都承旨牌去來知入。可也。賤臣承命出問。以左承旨趙時偉意。回奏曰。未承下敎。故未得出牌矣。上曰。出牌事。注書出去。分付玉堂入直人知入。可也。賤臣承命出傳。以修撰李太亨入直之意。還奏。上命退。諸臣以次退出。
정조 9년
乙巳六月初二日午時。上御重熙堂。右副承旨入侍時。右副承旨李祖承。假注書李德鉉。記注官金健修。記事官金鳳顯。以次進伏訖。上命書傳敎曰。藥房提調。持湯劑入侍。賤臣承命出。與鄭民始偕入進伏。上曰。注書出去。各道各司褒貶入來之數。問于政院以入。可也。賤臣承命出問。回奏曰。問于政院。則濟州褒貶外。皆不入來云矣。上命書傳敎曰。新除授承旨。牌招察任。命退。承史以次退出。
정조 9년
行都承旨李聖圭坐。行左承旨趙時偉坐直。行右承旨鄭宇淳坐。左副承旨安聖彬坐。右副承旨李祖承坐。同副承旨李集斗坐直。注書朴能源仕一員未差。假注書朴蓍壽仕直。事變假注書李宗烈仕。
정조 9년
李聖圭啓曰。右承旨鄭宇淳。右副承旨李祖承。今日不爲仕進。竝卽牌招。何如。傳曰。允。
정조 9년
李祖承啓曰。合啓方張之時。兩司無詣臺之員。事甚未安。除在外疏批未下外。呈告人員。竝卽牌招。何如。傳曰。允。
정조 9년
傳于李聖圭曰。右副承旨入侍。
정조 9년
傳于李聖圭曰。提調持湯劑入侍。
정조 9년
藥房提調前望單子入之。徐有隣落點。
정조 9년
傳于李祖承曰。該房事。極爲駭然。當該承旨遞差。
정조 9년
李集斗。以御營廳言啓曰。本廳哨官李昌煜。身病甚重。勢難察任。改差。何如。傳曰。允。
정조 9년
乙巳六月初三日卯時。上御重熙堂。右副承旨入侍時。右副承旨李祖承。假注書朴蓍壽。記注官金健修。記事官金鳳顯。以次進伏訖。上命提調入侍。賤臣承命出。與藥房提調鄭民始偕入進伏。上曰。今日則何以早進乎。民始曰。見今臣之親病。私情悶迫極矣。而以副提調姑未出。不得已仕進矣。上命書傳敎曰。提調以親病。勢難供劇云。許遞。前望單子入之。待下批牌招監煎。賤臣承命出傳。持前望以入。上命提調。以徐有隣。出牌監煎。命先退。提調鄭民始。仍命檢校待敎入侍。賤臣承命出。與李崑秀偕入進伏。上曰今日則出直乎。崑秀曰。然矣。仍命退。諸臣以次退出。
정조 9년
乙巳六月初三日未時。上御重熙堂。承旨與提調入侍時。藥房提調徐有隣。右副承旨李祖承。記事官朴能源金鳳顯尹行任。以次進伏訖。有隣進前曰。日氣蒸鬱。聖體。若何。上曰。一樣矣。仍命進湯劑。有隣跪進湯劑。上進服訖。命書榻敎曰。進御淸暑六和湯本方中。減黃連五分。一貼煎入。行任曰。臣於昨年。以本院侍近仗軍士名色則置之。只按籠等本名色劃送事。筵稟定奪。別單啓下矣。近考事例。以近仗軍士名色。取以補院用者。已至數百年所。昨年置之之請。蓋緣臣初入。未諳而然。誠不勝惶恐。而旣知之後。不可因循。以致院用之日就苟簡。事旣仍舊。數非創新。侍近仗軍士五名。劃送本院之意。分付該曹似好故。適因言端。敢此仰達矣。上曰。依爲之。出擧條上曰。注書出去。朱子語類初卷及性理大全目錄卷。知入。可也。賤臣承命捧入。上覽訖。下敎曰。性理大全。玉堂有幾件乎。注書出去。持入。可也。賤臣出問回奏曰。此冊。卽完營印來者。而只有此御覽冊一件。更無他件矣。上命退。諸臣以次退出。
정조 9년
乙巳六月初三日酉時。上御重熙堂。坐直承旨入侍時。右副承旨李祖承。假注書朴蓍壽。記注官金健修。記事官尹行任。以次進伏訖。祖承曰。臣與同副承旨徐有成伴直矣。纔已遞差矣。左副承旨所當請牌。而拘於院規。何以爲之乎。上曰。承旨前望單子入之。仍敎曰。承旨以李集斗出牌。金虎門仍留。使之催促入來直宿。祖承曰。各門門鑰。何以爲之乎。上曰。注書出去放鑰。賤臣承命出放鑰。還入。仍命退。承史以次退出。
정조 9년
行都承旨李聖圭坐。行左承旨鄭宇淳坐直。右承旨安聖彬坐。左副承旨徐龍輔坐。右副承旨趙尙鎭坐直。同副承旨未差。注書朴能源仕一員未差。假注書朴蓍壽仕直。事變假注書李宗烈仕。
정조 9년
傳于李聖圭曰。奉審承旨都承旨。入侍。
정조 9년
傳于李聖圭曰。同副承旨入侍。
정조 9년
傳于李聖圭曰。左承旨右副承旨。聞有實𧏮。許遞。前望單子入之。
정조 9년
承旨前望單子入之。徐龍輔趙尙鎭落點。
정조 9년
傳于李聖圭曰。新除授承旨。牌招察任。
정조 9년
傳于徐龍輔曰。左副承旨入侍。
정조 9년
兩司前望單子入之。大司憲尹承烈。執義元啓英。掌令吳著許晊。持平尹致性權中憲。大司諫曺遠振。司諫李東郁。獻納金東淵。正言徐有鍊趙衍德。落點。
정조 9년
傳于鄭宇淳曰。坐直承旨入侍。
정조 9년
兼春秋承膺祚書啓。臣敬奉聖諭。馳往傳諭于南部會賢坊部越邊契。議政府左議政洪樂性所住處。則以爲蹙伏俟勘之中。史官儼臨。口布聖敎。益不勝惶隕震懍。罔知攸對。臣之向日次對之冒萬死出令進參。實爲急於二十五日聯箚批旨中。不敢承聞之敎。反汗之請也。明日次對之不敢出令。實爲晦日聯箚批旨中二字嚴敎。雖蒙反汗之恩。不勝感祝。而至於二十五日嚴批。仰陳筵席。未蒙體諒。附奏承宣。終靳諭音。雖不敢更事煩聒。而情踪轉益危蹙。獨自揚揚冒進於公朝之會。有非臣分之所敢出故也。觸事昏錯。仰勤俯問。又至於此。罪上添罪。靡所措躬。伏地震越。惟願速被嚴譴云矣。敢啓。傳曰。知道。
정조 9년
傳于趙尙鎭曰。觀此大臣書啓措語。必因史官誤傳之致。當該傳諭進去史官拿處。更令他史官傳諭。
정조 9년
以兼春秋承膺祚拿處傳旨。傳于趙尙鎭曰。分揀。
정조 9년
徐龍輔。以訓鍊都監言啓曰。謹依二所巡廳草記批旨。臣開坐北營。聚會武藝出身。與武藝別監等。一一曉諭後。武藝出身姜德輝捉入。先以傳敎內辭意分付。而假托巡羅及調馬等僞說。決棍二十度。箇箇嚴杖。連爲究問。則僞說一款。抵死發明。終不直招。限己身絶島充軍次。移送兵曹之意。敢啓。傳曰。知道。
정조 9년
安聖彬。以兵曹言啓曰。因訓鍊都監關武藝出身。與武藝別監。一一曉諭後。捉入姜德輝。先以傳敎內辭意分付。而假托巡羅調馬等僞說。決棍二十度。箇箇嚴杖。連爲究問。則僞說一款。抵死發明。終不直招。限己身絶島充軍次。移送兵曹事。允下矣。罪人姜德輝。全羅道珍島郡限己身充軍。定驛子押送之意。敢啓。傳曰。知道。
정조 9년
趙尙鎭。以兵曹言啓曰。曹司五衛將李義寬。身病猝重。時月之內。無望供職。呈狀乞遞。宿衛輪番之任。不宜久曠。今姑改差。何如。傳曰。允。
정조 9년
同副承旨李集斗疏曰。伏以。臣與右副承旨趙尙鎭。有內外從應避之嫌。揆以法例。自在當遞。伏乞聖慈。俯賜諒察。俾卽照例遞改。以存公格。不勝幸甚。
정조 9년
同副承旨李集斗上疏。踏啓字。
정조 9년
禁府啓目。前兵使孫相龍原情云云。傳旨內辭緣。泛稱遲晩。臺疏中所論諸條中。剝割軍民一款。拈出發明。而步軍則以未行操鍊。器械繕葺等事。漫漶納供是白遣。步軍則以兩閫無民社之責。杜撰爲說是白置。所當請刑是白乎矣。曾經閫師勿爲請刑。旣有先朝受敎。且有捧供待判下以草記照律之命。待判下擧行。何如。啓。議處爲良如敎。
정조 9년
乙巳六月初四日卯時。上御重熙堂。同副承旨入侍時。同副承旨李集斗。記事官朴能源金鳳顯尹行任。以次進伏訖。上曰。左承旨。今日何不仕進乎。集斗曰。有暑病云矣。上曰。右副已出去乎。集斗曰有憂故出去矣。上曰。右承旨在院乎。集斗曰。然矣。上曰。待雨稍歇。右承旨。進詣永禧殿。奉審滲漏處以來事分付。上命書傳敎曰。豈必申飭然後爲之。今番則各司貶坐。無或以頉草記來呈事。預爲分付。政院亦勿捧入。領府事所帶衙門貶坐。勢難爲之。此則循例頉稟事。分付。又命書傳敎曰。當暑滯囚可悶。禁府時囚。今日捧供。待判下以草記照律。仍命退。諸臣以次退出。
정조 9년
乙巳六月初四日午時。上御誠正閣。都承旨奉審承旨入侍時。行都承旨李聖圭。左副承旨安聖彬。記事官朴能源。記注官金健修。記事官金鳳顯。以次進伏訖。上謂聖彬曰。永禧殿雨漏處何如。而得無新漏之處乎。聖彬曰。臣俄者承命奉審。則曾前雨漏爲四處。而第三室第四室南楹交會處雨漏。而餘外三處無滲漏之患。其漏處。可木尺許。而仰土塗灰。頗缺落矣。上謂聖圭曰。承旨年紀幾何。聖圭曰。臣今年爲五十四歲矣。上曰。登科在何年。而其時年幾何。聖圭曰。臣於癸酉年登科。伊時年爲二十二矣。上曰。予在幼少時。見承旨在院。可想其久矣。初入銀臺。及爲知申。在何歲乎。聖圭曰。臣於甲申爲承旨。庚寅陞嘉善。癸巳進宴時。臣父。以司饔檢擧提調。資窮。臣乃代加陞嘉義。爲都承旨矣。上謂聖彬曰。承旨之父。近來筋力。何如。聖彬曰。臣父年來。不甚病損矣。上曰。如爲判義禁。則可以行公乎。聖彬曰。似難行公矣。上曰。八十三歲人筋力尙强健。誠稀貴矣。顧謂聖圭曰。先卿若在世。則年紀當爲幾何。聖圭曰。臣父如在。則今當爲八十七歲矣。上曰。承旨與左副。年紀孰多。聖圭曰。臣與安聖彬同甲矣。上曰。先卿。與左副之父。年紀不甚間闊。而承旨年紀。又相若似。不偶然矣。先卿屢經提調。各司提調。無未經者乎。聖圭曰。數三提調外。皆是曾經矣。上曰。亦經校書提調乎。聖圭曰。然矣。上曰。校書提調。非文任不爲。而先卿爲之。誠壯矣。李禹圭爲守令善治云。亦甚可尙矣。聖圭曰。臣弟居官。無以踰人。而字牧之任。人或稱以善治矣。仍奏曰。臣與藥房都提調金尙喆爲友壻副提調之任。在所當遞。故敢此仰達矣。上命書傳敎曰。今聞都承旨言。與藥院都提調。有友壻應避之嫌。不得行公云。都承旨兼帶副提擧許遞。前望單子入之。又命書傳敎曰。本府本曹。各年許多獄案。編摩之役甚鉅。而屢朔效勞。事功易就。宜有酬勞之擧。都事朴吉源陞六。正郞趙重鎭陞敍。竝令今番都政調用。該府該曹書寫下吏。書啓待啓下。令該曹施賞。仍下敎曰。朴吉源趙重鎭。雖未經守令。講都政時守令擬入事。分付。可也。仍命退。諸臣以次退出。
정조 9년
乙巳六月初四日未時。上御重熙堂。左副承旨入侍時。左副承旨徐龍輔。假注書朴蓍壽。記事官金鳳顯尹行任。以次進伏訖。上命提調。持湯劑入侍。鳳顯承命出。與提調徐有隣偕入進伏。上進御湯劑。命抄啓文臣試券入之。賤臣承命出持入。上親考仍命進御淸暑六和湯前方中。加黃蓮五分煎入。出榻敎命退。諸臣以次退出。
정조 9년
乙巳六月初四日酉時。上御誠正閣。坐直承旨入侍時。右副承旨趙尙鎭。假注書朴蓍壽。記注官金健修。記事官金鳳顯。以次進伏訖。上曰。今日仕記。同副承旨。以未差書納。果何以爲之耶。尙鎭曰。院規若此云矣。上命書傳敎曰。同副承旨。以僚員應避。俄於陳疏之後原疏踏下。槪令下該曹稟處。且有疏批依例頒布之命。而不待該曹回啓判下。徑先出去。無端以遞差樣。捧傳旨。擧條極爲率爾。原傳旨勿施。況批答從中不頒。後弊所在。不可無飭。當該承旨李集斗罷職。又命書傳敎曰。兩司俱未備員。後日次對。無以請牌云。在外及疏批未下人許遞。與未差之代。前望單子入之。又命書傳敎曰。明日次對。不爲出令云。招致備郞來會與否。使之往問大臣家。來奏。仍命退。承史以次退出。
정조 9년
行都承旨李聖圭坐。行左承旨鄭宇淳坐直。右承旨徐龍輔坐。左副承旨趙尙鎭坐直。右副承旨洪明浩坐。同副承旨未差。注書朴能源仕一員未差。假注書朴蓍壽仕直。事變假注書李宗烈仕。
정조 9년
以賓廳頉稟。傳于徐龍輔曰。已命來會。此啓辭。勿施。
정조 9년
徐龍輔啓曰。合辭方張之時。兩司無詣臺之員。事甚未安。除在外外。未肅拜人員。竝卽牌招。何如。傳曰。允。
정조 9년
傳于李聖圭曰。禮房承旨入侍。
정조 9년
傳于李聖圭曰。左副承旨牌招。
정조 9년
以掌令吳著。持平尹致性。正言徐有鍊牌不進罷職傳旨。傳于洪明浩曰。只推。
정조 9년
傳于李聖圭曰。吏房承旨入侍。
정조 9년
李宗烈書啓。臣敬奉聖敎。馳往傳諭于南部會賢坊部越邊契。左議政洪樂性所住處。則以爲俄於史官之回。冒死附奏。略暴衷懇。而辭不達意。未蒙俯燭。史官又復辱臨。再宣聖敎。益不勝萬萬惶懍。罔知攸措。直欲鑽地而不可得矣。向日次對之出令冒進。雖緣急於嚴批反汗之請。而跡涉放恣。若不省義分之可畏者然。罪負如山。自速罔赦。至今追思。惶汗浹背。後箚嚴批。雖蒙改書之命。前箚嚴批。尙未蒙反汗之恩。惟當縮伏訟愆。只俟嚴譴之遄降。顧何敢再犯唐突之罪。重陷無忌憚之科哉。由前由後。事事迷錯。臣罪至此。萬殞猶輕。惶隕抑塞。不知所達。更當冒入文字。仰請鈇鉞之誅云矣。敢啓。傳曰。知道。
정조 9년
徐龍輔啓曰。卽者議政府錄事來言。左議政洪樂性。以爲恩批鄭重。惶感無地。有罪未勘。承膺末由。罪犯逋慢。轉益震懍。走伏金吾門外。恭俟鈇鉞之誅云。仍納命召。何以爲之。敢稟。傳曰。旣稱恩批。又何胥命。卿之處義。實所莫曉。安心勿待命事。更遣史官傳諭。仍傳命召。
정조 9년
徐龍輔啓曰。卽者禁府都事來言。左議政洪樂性。今方待命於金吾門外云。係是大臣去就。敢啓。傳曰。知道。
정조 9년
徐龍輔啓曰。卽者左議政洪樂性。又使錄事來言。罪負自如。終未蒙勘。雖承勿待命之敎。而情踪愈益惶蹙。轉動無路。仍爲胥命。恭俟嚴誅云。仍納命召。何以爲之。敢稟。傳曰。安心勿待命事。遣史官傳諭。仍傳命召。
정조 9년
徐龍輔啓曰。左邊捕盜大將李敬懋。右邊捕盜大將李柱國。許遞事。命下矣。在前如此之時。有曾經大將權察之例。今番則何以爲之。敢稟。傳曰。前望單子入之。待下批牌招。
정조 9년
捕將前望單子入之。左邊捕將趙圭鎭。右邊捕將李漢昌。落點。
정조 9년
有政。吏批。行判書李命植。參判沈豐之進。參議趙鼎鎭牌不進。行都承旨李聖圭進。以洪明浩曺遠振爲承旨。趙弘鎭爲副應敎。申耆爲校理。權裕徐美修爲副校理。洪檢爲禮曹參判。李壽咸爲宗簿正。安𠍱爲判義禁。金履素爲司圃提調。鄭好仁爲造紙提調。朴吉源爲廣興主簿。林道浩爲荗長縣監。故監司嚴瑀。贈吏參例兼。右尹嚴思晩考。承文副正字單柳光瑞。學諭單金應著。
정조 9년
兵批。判書趙時俊。參判申益彬病。參議柳誼入直進。參知李祖源病。行左承旨鄭宇淳進。以李壽弘申載文韓宗纘蔡廷夏爲副護軍。李亨逵趙時偉李祖承趙弘鎭李東馨林濟遠安聖彬徐有成李惠祚鄭啓淳尹尙東金翊休李益運閔昌爀洪樂淵爲副司直。
정조 9년
以吏曹參議趙鼎鎭牌不進罷職傳旨。傳于洪明浩曰。只推。
정조 9년
傳于趙尙鎭曰。在外承旨許遞。前望單子入之。
정조 9년
趙尙鎭。以弘文館言啓曰。本館上番連日闕直。事甚未安。今日政新除授玉堂待下批。仍卽牌招。以爲推移入直之地。何如。傳曰。允。
정조 9년
李聖圭。以成均館大司成意啓曰。今四月十六日入侍時。因校書館兼正字臣李崑秀所啓。令本館稟處事。命下矣。取考原擧措。則以爲本館物力。近益凋殘。而爲書籍衙門。大小科試一應書冊。專當進排。如經史等冊子。則遺儲雖不敷用。後還下之故。足可以分排責立。而至於千字。則一經塡表。輒致傷汚。伊後科場。又以新件待令。雖屬細費。積小成大。當此蘇瘼之日。不可無變通之擧。此後則除非親臨科試外。式年增廣別試及庭試初試。則自主掌官擧行。節製及儒生製述等科。則自成均館。擔當進排。則旣有省費之效。亦出於共濟之義。四館旣掌科試。以此意。出擧條令本館稟處云矣。科場之千字進排。雖是微細之事。館臣所論。旣出於省費之意。則不可無除弊之道。竝依此施行。何如。傳曰。允。
정조 9년
洪明浩。以兵曹言啓曰。五衛將李挺楫。身病猝重。時月之內。實難供職之望。呈狀乞遞。宿衛輪番之任。不可久曠。改差。何如。傳曰。允。
정조 9년
趙尙鎭。以兵曹言啓曰。依下敎。備邊司郞廳李尙岳拿入。査問其遲滯委折。則往于左議政洪樂性家。姑爲留待云。故待其言留待矣。出給公事。故次對公事。例爲往言于原任。又自小公洞。轉向藥峴判府事金熤家。以此遲滯納供之意。敢啓。傳曰。分揀放送。
정조 9년
洪明浩。以義禁府言啓曰。頃因時囚罪人許策照律草記批旨內。更思安知非奸吏。手自僞着。到今反欲推諉於郞官乎。此一款。更加詳覈。然後決折。照律。姑爲安徐。仍以此意。分付該曹該吏處。添問目取招以聞。此囚則待刑曹判下照律。而聞渠父母之年篤老矣。滯囚宜念。今姑放送。待査事究竟。還囚照律事。命下矣。卽見刑曹啓目。則罪人張運昌招辭內。前後把上中手決。果依倣他把上手決。手自僞着云。運昌。旣以僞着自服。則許策之罪已脫空。而身爲郞官。常時不能檢束曹吏。有此罔測之擧。及其盜踏印信之際。矇不覺察。亦不可無罪。依批旨辭意。還囚後。照律。何如。傳曰。允。
정조 9년
禮曹啓目。幼學李復初妻閔女。以士族婦女。乘夜逃走。過四日之後。推得於西門外曾所不知之家。則其爲離異。在所不已。依所訴。許令離異何如。啓。人倫之際。在所審愼。依筵敎。詳査兩造。更爲覆啓稟處爲良如敎。
정조 9년
禁府啓目。尙瑞前直長李普衍原情云云。傳旨內辭緣。泛稱遲晩。刑推得情。何如。啓。除刑推議處爲良如敎。
정조 9년
左議政洪樂性箚曰。伏以。臣於日昨。隨諸大臣後。猥陳聯籲。略暴危懇。冀蒙重勘。而聖度涵貸。郵罰不加。恩批鄭重。曲示開導。臣雙擎奉讀。聚首感泣。逬還私次。縮伏竢命。乃於翼朝。承宣儼臨。誕敷聖諭。俾達衷情。臣於是。戴罪含恩。冒死附奏。雖其惶蹙悶隘之狀。少暴同情。若論僭越瀆擾之罪。尤難自恕。不意二字改下之命。逈出常格。曲遂微諒。殆若慈父之於迷子。誨責而慰解之。赦其過而從其願。誠不知無狀賤臣。何以得此。瞻望雲天。惟有感涕之被面。第臣前後辜犯。難以一二數。固不敢以一時之開釋。二字之收還。爲晏然自贖之計。而矧惟二十五日聯箚批旨中數句。終非臣子之所敢承受者。始因震懍之極。若無省覺。終藉導達之便。竝冀體諒。而誠未仰格。竟失所圖。雖緣嚴畏義分。不敢更事煩瀆。而泥首席藁。俯仰抑塞。直欲溘然而不可得也。今日卽賓對日次。而負罪賤蹤。進身無路。伏地悚蹙。鈇鉞是竢。此際備郞。傳宣聖敎。繼以史官辱臨。再勤俯詢。略將危衷。附陳書啓。而若其前後郞當。進退無據之罪。實無所逃。惶隕震越。通宵靡定。欲進則跡反涉於唐突。不欲進則罪實大於逋慢。徊徨跼縮。罔知攸措。有臣如此。生不如死。噫。如臣不肖。猥忝三事。備位經年。一味尸素。獨當鼎席。瘡疣百出。逮至近日。罪戾層積。對揚振勵。固無可望。而昏迷顚錯。何往非辜。雖荷天地之仁。尙逭金木之誅。而默訟愆尤。惶汗沾背。惟有亟被威罰。早賜斥退。然後庶可以上裨國事。下伸私義。玆敢冒入文字。仰請處分。伏乞聖明。俯垂諒察。遄降嚴誅。以肅朝綱。以安賤分。公私不勝幸甚。答曰。省箚具悉卿懇。啓語箚辭。俱甚過中。卿其安心勿辭。卽爲造朝。仍行次對。傳曰。此批答。遣史官。傳諭于左議政。
정조 9년
乙巳六月初五日卯時。上御重熙堂。禮房承旨入侍時。左副承旨徐龍輔。假注書朴蓍壽。記注官金健修。記事官尹行任。以次進伏訖。上命今日次對爲不爲。問于該房承宣以入。賤臣承命出。回奏曰。問于大臣。則答以方在惶蹙之中。不知所措云矣。上曰。豈以私事。往覆入稟乎。當該承旨遞差。賤臣承命出傳。仍命退。諸臣以次退出。
정조 9년
行都承旨李聖圭坐。行左承旨李秉模未肅拜。行右承旨鄭宇淳坐。左副承旨徐龍輔坐直。右副承旨洪明浩坐直。同副承旨鄭趾煥在外。注書朴能源病一員未差。假注書朴蓍壽仕直李敬五仕。事變假注書李宗烈仕。
정조 9년
傳于洪明浩曰。南殿前楹雨漏處。昨今雨後。更不滲濕乎。戶禮判進去奉審後。草記。
정조 9년
傳于李聖圭曰。今見褒貶各司書入。典醫監褒貶。以提調有故懸頉。事體所在。豈容若是。向日飭敎何如。乃爲如是耶。典醫監提調徐浩修。從重推考。使之今日內擧行。擧行後該房微稟。
정조 9년
藥房都提調前望單子入之。判府事徐命善落點。
정조 9년
承旨前望單子入之。李秉模鄭趾煥落點。
정조 9년
傳于洪明浩曰。右副承旨入侍。
정조 9년
洪明浩啓曰。合辭方張之時。兩司無詣臺之員。事甚未安。除在外外未肅拜人員。竝卽牌招。何如。傳曰。未肅拜人員許遞。前聖單子入之。待下批牌招。
정조 9년
臺諫前望單子入之。大司憲洪檢。掌令池應龍。持平李晴。正言柳河源落點。
정조 9년
洪明浩啓曰。新除授李晴。方在罷散中。何以爲之。敢稟。傳曰。勿施。前望單子入之。
정조 9년
傳于洪明浩曰。坐直承旨入侍。
정조 9년
以副應敎趙弘鎭。修撰申耆。副校理徐美修牌不進罷職傳旨。傳于洪明浩曰。只推。
정조 9년
兵曹口傳政事。以金爀爲宣傳官。
정조 9년
鄭宇淳。以弘文館言啓曰。新除授副校理權裕。時在洪忠道韓山地。經筵入番事緊。請斯速乘馹上來事下諭。傳曰。依啓。
정조 9년
洪明浩。以吏曹言啓曰。明陵忌辰祭大祝。前修撰尹序東塡差。而時無職名。令該曹口傳付軍職。何如。傳曰。允。
정조 9년
洪明浩。以兵曹言啓曰。卽接廣智營入直哨官具守諒手本。則大報壇西邊宮墻一間半許。因雨頹圮云。令紫門監。爲先以杻把子。堅實圍排。亦爲樹柵。而把守軍兵。廣智營入直砲手十名。限修築間。嚴加守直之意。分付。何如。傳曰。允。此是新築處乎。自政院。招致戶郎。往審形止。仍令該曹草記。
정조 9년
洪明浩。以兵曹言啓曰。卽接廣智營入直哨官具守諒手本。則大報壇西邊宮墻一間半許頹圮處。其連接宮墻一間。又爲頹圮云。前後頹圮。合爲三間許。爲先令紫門監。更以杻把子。同爲堅實圍排。亦卽樹柵。把守軍兵。廣智營入直砲手五名加定。通計十五名。限修築間。合力嚴加守直之意。分付。何如。傳曰。允。
정조 9년
洪明浩。以戶曹言啓曰。大報壇西邊宮墻頹圮處。令紫門監。爲先圍排事。兵曹草記。據批旨內。此是新築處乎。自政院。招致戶郞。往審形止。仍令該曹。草記事。命下矣。本曹佐郞臣宋耕玉。進去。一一看審。則今此頹圮處。乃是舊墻。果非昨年新築處之意。敢啓。傳曰。知道。
정조 9년
洪明浩。以戶曹言啓曰。永禧殿滲漏處。戶禮判進去奉審後。草記事。命下。故臣㻐。祗詣殿門之外。以待禮判之來矣。卽伏聞史官口傳下敎。則有戶判獨爲奉審之命。臣固當卽爲奉審。而第伏念奉審事體。至嚴且重。旣無禮堂。則臣之獨自奉審。非但事體之所不安。本殿謄錄。亦無可據之例。故不得奉審之意。惶恐敢啓。傳曰。知道。禮曹判堂。病如可强。卽爲進去。眼同奉審。可也。
정조 9년
洪明浩。以訓鍊都監言啓曰。本局字內大報壇西邊宮墻舊築一間半許頹圮處。其連接宮墻一間半舊築。又爲頹圮處。以廣智營入直砲手。加定把守事。自兵曹草記矣。廣智營入直砲手五名加定。與前把守軍十名。合力。限改築間。嚴加守直之意。敢啓。傳曰。知道。
정조 9년
洪明浩。以訓鍊都監言啓曰。本局字內大報壇西邊宮墻一間半許頹圮處。以廣智營入直砲手把守事。自兵曹草記矣。廣智營入直砲手十名除出。將校率領。限改築間。嚴加守直之意。敢啓。傳曰。知道。
정조 9년
洪明浩。以禮曹言啓曰。今六月初六日。傳曰。南殿前楹雨漏處。昨今雨後。更不渗濕乎。戶禮判進去奉審後。草記事。命下矣。臣履素。與戶曹判書臣趙㻐。進詣永禧殿。詳細奉審。則本殿第三室後面。第三椽第四椽。前日滲漏處。略有滲漏之㾗。而比前不啻顯減。第四室第五室閤門上。前日滲漏處。今無渗漏之㾗。第三室。第四室間前楹上。前日渗漏處。今番雨後。仰土剝落。狀如手掌之大。而漸漬沾濕之㾗。幾至半尺。延及於傍邊南椽外仰土。北挾室春舌下道里上。前日滲漏處。今則頓無滲漏之跡矣。敢啓。傳曰。知道。
정조 9년
洪明浩。以備邊司言啓曰。因摠戎使李昌運所啓。長山墩臺修築一款。往復坡州前牧使後。草記事。命下矣。問于前牧使。柳誼。則以爲長山鎭新設之初。自朝家。買置屯田。以資將士之支放。取其所剩。添作還穀。每年以其耗米十石零。爲墩臺修補之道。故果以屯田所收仰奏。而蓋八處墩臺。逐歲以十石米隨毁隨補。則庶可完牢。而多年抛置。土石剝落。今正月在任時。以修築墩臺植木江邊之意。報于摠廳受其許題。其後聞之。則如前因循。終不始役。頃者所陳。出於重關防之意云矣。今此長山墩臺。只築曲墻遮蔽三隅。以外面看之。不似墩臺貌樣。而一墩中。可容百餘人。則足可以憑身墻內。瞭望前路。且臨津渡頭。旣設關防。則下流通闊之處不可無此墩臺。七年以後。耗米七十石。見方留置。則以此穀物。姑待潦收。一新修改。亦令植木。而此後。則以耗條十石。依節目趁卽修築種植。至於屯租。則如例支放之意。分付摠廳。何如。傳曰。允。屯租支放事。依前爲之。餘耗修補事。更加申飭。昨聞兩將臣言。今又見草記措語。所謂墩臺之所見。不似。誠然矣。旣設之墩。姑不毁撤。修補穀物。亦云積置。而一年二年。任其等棄。不但有乖戎政。違越設始式令。當該摠戎使李昌運。從重推考。待潦水快霽。使卽修築。形止發遣本司郞。摘奸後。草記。推此一事。北漢城堞之頹圮可知。年前請得財力後。果然繕修乎。問于該廳。亦爲草記。可也。
정조 9년
領中樞府事金尙喆箚曰。伏以。臣一病七朔。理必無幸。而獲延今日。是誰之德。太醫來視。珍劑特頒。續其幾絶之殘命。被以再造之隆恩。近臣臨門。又不啻幾遭。欲生之仁。憫恤之眷。殆若父母之護嬰孩。而至於內局提擧姓名。混入銓擬。天筆特加恩點。臣身尙在於鬼關。聖念更侈以官銜。枯荄生華。未足以喩。此時則臣尸居床玆。漫無省覺。前後殊渥。漠然不知。而近始承聆。惝怳若寐者之寤。而自不覺涕零如雨。垂死賤臣。何以得此。銘心鏤骨。惟思結草之報而已。目今臣之病勢。無復餘地。神識迷亂。乍明旋晦。語言顚錯。非譫則妄。特一縷未絶。以待時日耳。生死太平。亦復何憾。惟是事殿下十年。際遭之盛。眷毗之隆。未有若臣之偏。而曾未能少效涓埃之報。仰裨淸明之化。今將溘先朝露。便訣明時。又不能一登文陛。更瞻天顔。悠悠此恨。結轖心腑。日夕病枕。但有涕淚之縱橫。更將何語。仰干宸聽。第臣自來血懇。迄未蒙兪。竊想聖意。謂臣年雖至。而病未痼。簪履之舊。未忍遽捐。姑使之優游卒歲耳。繾綣之聖眷。臣豈不仰體。而天之所癈。病已至此。符到之期。不知在何時。而繼此呼籲。亦恐無其日矣。不唯臣之抱恨入地。將爲禮經之罪人。以殿下終始曲成之心。豈不惻然垂憐也哉。又伏聞以貶坐事。至有軫念之聖敎。惶隕感激。罔知攸措。諸司考績之一任廢閣。固已悚悶。而保護重任。尤不容許久虛縻。若於此時。獲蒙恩造。特許致政名目。則兼帶祈免。自屬皮不存之毛。從今至死之日。庶可以安意就盡矣。神思昏綴。倩人構箚。文不盡言。言不盡意。瞻望宸極。有隕如瀉。伏惟聖慈。天地父母。察臣將死之哀鳴。亟降兪音。以遂微顧。臣不勝攢手泣祝之至。取進止。答曰。省箚具悉卿懇。愆節之漸獲疹可。爲卿奇喜。今旣向減。幾何而快臻勿藥耶。貶坐事。已有體諒。藥院之任。亦欲從近許副。卿須安心勿辭。加意善攝。容俟少間時。來登宮筵也。仍傳曰。此批答。遣史官傳諭于領府事。
정조 9년
吏曹判書李命植疏曰。伏以。臣於見職。以才識則萬萬不可當也。以情病則萬萬不可强也。而經過大政。拖至七朔。暫猶爲難。況可久乎。一之已誤。其可再乎。疏陳筵奏。冒死煩籲。前後非一。而言辭拙訥。誠意淺薄。不能上格天聽。下遂微諒。臣誠窮隘焦迫。罔知攸措。昨於賓對。復以草草之說。申控前懇。特蒙我聖上恩念周摯。溫諭曠絶。不惟不賜鞶遞。乃反厚被慰撫。臣雖頑如木石。豈不感結心肺。宜不敢復事辭遜。益勉殫竭。而第臣區區寸忱。終有所不能自隱者。更此冒陳。唯聖明垂察焉。嗚呼。臣之情與病。非不難强也。猶屬臣一己之私。姑捨不言。惟此銓衡之職。掌人物進退用舍。關國家汚隆興替。其任至重。其責至大。有非衰邁憒劣者。所可蹲據。昨冬以後。醜拙畢露。伎倆已窮。日月之明。想已俯燭無遺。雖使古昔盛際。恥言人過之時。猶將不免於月朝之譏。惠文之彈。況今輿人竊議。衆謗叢集。若復更過大政。則疵類之難掩。瘡疣之顯著。又必非一二計。僨誤國事之罪。將至何極。一身狼狽。已無可論。其於累聖簡而辱朝廷。當如何哉。且況再當都政。旣是挽近所無。雖不著爲令甲。殆同已成格例。則臣是何人。敢當於斯。明廷之髦彦林立。則哲之鑑別無差。夫誰之不可。而今乃付之於倥倥如臣。憒憒如臣者。一政再政。任其昏錯而不知改乎。臣誠愚駑。尙有一段憂愛之忱。每見誤恩之橫加則憂之。重寄之虛縻則憂之。不以身之不能堪爲憂。而唯恐選部之由臣而壞了。格例之由臣而蕩然。一念如結。時發夢囈。臣若有一半分虛假之說。套習之態。則是負聖上特達之知覆庇之恩也。臣雖無狀。豈忍爲此。苟使臣言出由中。意非飾外。則以殿下體物之仁。豈不思卒惠之道乎。情溢辭表。漫不知裁。伏願殿下。哀之憐之。更賜矜諒。特許鞶帶之遞。以爲公私之幸。臣旣承諄複之敎。猶不知止。復此冒溷。罪無所逃。亦乞加之重勘。以爲辜恩負德者之戒焉。臣無任云云。答曰。省疏具悉。筵敎丁寧。卿其勿辭行公。
정조 9년
行副司直權噵疏曰。伏以。臣誠無足以格上天。詞無足以感至尊。輒陳休致之懇。未承允副之命。一念絓結。恒自悼歎。乃於春初。風證復發。屢朔刀圭。出入人鬼。其能回甦。實是意外。而語言殆同瘖瘂。肢體全不運用。近因暑霖。又添泄痢。度數無計。食飮都廢。寒熱交闖。虛汗如注。委痛昏眩。卽一殭尸。名留朝籍。將焉用哉。顧臣所兼瓦署提擧之任。三載待罪。一味曠務。求解不得。每切惶懼。此際乃有各司貶坐申飭之命。而以此病重之實。萬無赴坐之勢。病裏悚蹙。若添一病。夫引年乞退。卽人臣之廉防。優老許休。是聖世之美典。如臣年病之癃痼。安得不冒瀆哀號。以冀慈覆之矜念也。伏惟聽卑之天。無願不從。好生之德。無物不遂。伏乞聖明。俯垂鑑諒。亟降許退之命。以卒生成之澤。使殿最無闕而安意調病。則雖死猶生。伏地攢祝。臣無任云云。答曰。省疏具悉。非不欲副施。朝廷不可無耆舊。卿其勿辭。俟少間磨勘。
정조 9년
行副司直徐浩修疏曰。伏以。臣情旣危蹙。分甘屛伏。不敢爲復廁朝端之計。而特因御製編校。事體至重。飭敎屢勤。不得已拚棄廉防。冒沒趨承。而然臣愧悚之忱。未嘗一日弛于中也。卽伏聞以醫監殿最之今日內磨勘。飭敎又下。臣誠惶隕迫隘。莫知所措也。噫。以臣踪地。兼任諸司之尙未卸免。猶不勝其懍忸。況可以晏然赴公。自同無故。以壞朝廷之四維也哉。成命之下。末由奉行。略控短章。冀蒙譴何。伏乞聖明。察臣難强之私。勘臣逋慢之罪。以肅朝綱。以安微分。千萬至願。臣無任云云。答曰。省疏具悉。所辭太過。卿其勿辭。卽爲磨勘。
정조 9년
乙巳六月初六日辰時。上御重熙堂。禮房承旨入侍時。右承旨徐龍輔。假注書朴蓍壽。記注官金健修。記事官尹行任。以次進伏訖。上命提調入侍。賤臣承命出。與徐有隣偕入進伏。上命書傳敎曰。日前處分。不過飭勵。兼爲自此進身。由單捧入。專由承宣之昏謬。前判書金華鎭敍用。備局有司堂上仍任。上命各司褒貶爲不爲。知入。賤臣承命出知入。上命書傳敎曰。赴衙不赴闕可乎。借或病有難强。可强於貶坐。不可强於賓對。亦可謂理會不得。今因磨勘各司書入事。仍問何時設行。始知其稱以調病。臥待僚堂之筵退。向筵疏暢二字之敎。反爲曲避捏嫌之資耶。跡犯慢忽。事涉駭乖。不但有關國體。似此罣窒之習。宜卽矯正。備局有司堂上趙㻐。越捧七等。命書領府事箚子批答。仍命書傳敎曰。箚批旣言之。領府事兼帶藥院之任。今姑勉副。上命藥房都提調前望單子入之。出榻敎仍命退。諸臣以次退出。
정조 9년
乙巳六月初六日申時。上御誠正閣。右副承旨入侍時。右副承旨洪明浩。假注書李敬五。記注官金健修。記事官金鳳顯。以次進伏訖。上命書行副司直徐浩修疏批。又命書傳敎曰。疏批旣下。且有今日磨勘之命。自政院。更加各別嚴飭。該監褒貶。使之卽爲擧行。仍命校正郞廳入侍。健修承命出。與申大秊李家煥偕入進伏。上曰。正書一日幾張。刊印當在何間乎。大秊等曰。一日不過三張。刊役亦似不遠矣。上曰。通計訖工。似當動費三數月矣。僉曰。然矣。上曰。正書日雖一張。先卽始刊宜矣。大秊等曰。摠裁大臣。更爲校正。然後可以入刊矣。頃有校正堂上差出之命。而大臣有所難安。不敢奉承云矣。上曰。今幾入刊。則校正堂上。亦似不緊。曾經奉朝賀而以編次人行公。且多已例。然大臣必以摠裁之任。爲難安之端。則來頭擧行時。以監印廳啓曰云云之意。爾等往傳大臣。此是不刊之書。設廳涓吉等節。一依他廳例。草記擧行事。竝爲傳諭。可也。大秊等。承命退出。上命書領府事金尙喆劄批。行司直權噵。行吏曹判書李命植疏批。又命書。傳敎曰。政月非瓜遞之限。銓任亦非數易之職。昨筵筵敎何等丁寧。前人已例不止一二。然又尋章如是丐免。事體所在。誠極未安。吏曹判書李命植。從重推考。又敎曰。藥房殿最。明日爲之。都提調入來監煎之意。分付。仍命退。承史以次退出。
정조 9년
乙巳六月初六日酉時。上御重熙堂。坐直承旨入侍時。右承旨徐龍輔。假注書李敬五。記注官金健修。記事官尹行任。以次進伏訖。上命典醫監殿最爲之與否。知入。賤臣承命出。回奏曰。已爲之云矣。上命檢校直提學。與上注書入侍。賤臣承命出。與檢校直提學徐有防。上注書朴蓍壽偕入進伏。命書傳敎曰。近見監軍單子。連日以受由懸頉。近來宣傳官輩所爲。極爲駭痛。宣傳官李永秀汰去。其代。令該曹口傳擇差。上命書備邊司草記批答。仍敎曰。備邊司郞廳。發牌聽傳敎。監印郞廳。亦爲待令閤門。行任曰。明日本閣奉審。以日次例。只以入直閣臣爲之乎。上曰。唯。仍命書傳敎曰。左副承旨聞有實𧏮。許遞。前望單子入之。命退。承史以次退出。
정조 9년
行都承旨李聖圭坐。行左承旨李漢豐坐。右承旨李亨元坐。左副承旨李祖承坐直。右副承旨李祖源坐直。同副承旨鄭景淳在外。注書朴能源病一員未差。假注書朴蓍壽仕李敬五仕直。事變假注書李宗烈仕。
정조 9년
傳于李聖圭曰。都承旨。馳詣明陵。奉審摘奸。局內諸陵。一體奉審以來。
정조 9년
以十一日。輪對取稟。傳于李祖承曰。爲之。
정조 9년
傳于李聖圭曰。承旨前望單子入之。
정조 9년
承旨前望單子入之。李祖承李祖源落點。
정조 9년
傳于李聖圭曰。左承旨右承旨同副承旨。許遞。
정조 9년
承旨前望單子入之。李亨元李邦榮丁範祖落點。
정조 9년
傳于李祖承曰。在外及解由未出承旨許遞。前望單子入之。待下批牌招察任。
정조 9년
承旨前望單子入之。李漢豐鄭景淳落點。
정조 9년
傳于李亨元曰。右副承旨。與校正郞廳入侍。
정조 9년
傳于李亨元曰。左副承旨入侍。
정조 9년
傳于李祖承曰。政官。牌招開政。
정조 9년
兵曹口傳政事。司直李秉模。
정조 9년
有政。吏批。判書李命植。參判沈豐之進。參議趙鼎鎭牌不進。右副承旨李祖源進。以沈興永爲正言。沈樂洙爲修撰。金尙集爲禮曹參判。李鎭恒爲工曹參判。洪明浩爲兵曹參議。李憲默爲同義禁。趙應鎭爲禁府都事。嘉善李景尹今加嘉義加資事。承傳。故水使鄭德載贈兵參例兼。同知鄭勗世考。
정조 9년
兵批。判書趙時俊病。參判申益彬入直進。參議未差。參知柳誼病。左副承旨李祖承進。副護軍吳著。副司直尹承烈趙尙鎭曺遠振徐龍輔洪明浩尹致性。副司果徐有鍊吳璟。
정조 9년
傳于李聖圭曰。奉審承旨入侍。
정조 9년
傳于李聖圭曰。臺諫未差之代。前望單子入之。
정조 9년
持平前望單子入之。尹翊東落點。
정조 9년
李祖源。以弘文館言啓曰。本館上番。連日闕直。事甚未安。副應敎趙弘鎭。校理申耆。副校理徐美修。旣有只推之命。竝卽牌招。以爲推移入直之地。何如。傳曰。允。
정조 9년
乙巳六月初七日辰時。上御重熙堂。左副承旨入侍時。左副承旨徐龍輔。假注書朴蓍壽。記注官金健修。記事官金鳳顯。以次進伏訖。上命提調入侍。賤臣承命出。回奏曰。提調監煎後出去云矣。上命書傳敎曰。左副承旨。聞有實𧏮。右副承旨頒資出去。許遞。前望單子入之。待下批。牌招察任。仍命退。承史以次退出。
정조 9년
乙巳六月初七日辰時。上御誠正閣。同副承旨入侍時。同副承旨李祖源。假注書李敬五。記注官金健修。記事官金鳳顯。以次進伏訖。上命校正郞廳入侍。賤臣承命出。與李家煥偕入進伏。上曰。昨已傳諭。大臣之意。果何如。家煥曰。臣昨日。往傳聖敎。大臣以爲當依下敎。以監印廳草記云矣。上曰。凡例欲一經覽。故俄令持入矣。家煥曰。依下敎待令矣。上命入之。覽訖。敎曰。猗歟。先大王盛德大業。卓越百王。雖以喪禮補編一書見之。我國喪制。始大備。甚盛擧矣。今此大典通編。亦是不刊之書。六典諸條中。不無增刪處。校正時。與摠裁官。詳議爲之。監印時勿爲輪直。只晝仕。可也。仍命退。諸臣以次退出。
정조 9년
乙巳六月初七日巳時。上御重熙堂。左副承旨入侍時。左副承旨李祖承。檢校直閣鄭東浚。假注書李敬五。記事官金鳳顯尹行任。以次進伏訖。上曰。企餘甘霈。便成長霖。姑無開霽之意。能不爲害於穡事否。僉曰。連日霏靡。不至大霔。別無傷稼之慮云矣。上命讀公事。祖承讀奏訖。命退。諸臣以次退出。
정조 9년
乙巳六月初七日申時。上御誠正閣。奉審承旨入侍時。行都承旨李聖圭。假注書朴蓍壽。記注官金健修。記事官金鳳顯。以次進伏訖。上曰。進前。聖圭進伏。上曰。局內諸陵。果皆奉審而無頉乎。聖圭曰臣承命馳往明陵。奉審陵上後。丁字閣牌閣。祭物祭器。奉審竝無頉矣。仍詣局內敬陵昌陵翼陵弘陵。一體奉審後。又往順懷墓奉審。則俱無頉矣。上曰。農形。何如云。聖圭曰。水畓已皆移秧。莖莠漸長。雖比庚戌等年。少無優劣。牟麥已刈。而以霖雨不霽。姑不根耕。雨若少歇。卽爲播種云矣。上曰。大祝爲誰乎。聖圭曰。尹序東矣。祭官擧案及祭物單子。持來矣。上曰。姑置之。仍命退。承史以次退出。
정조 9년
乙巳六月初七日酉時。上御重熙堂。坐直承旨入侍時。左副承旨李祖承。假注書李敬五。記事官金鳳顯尹行任。以次進伏訖。上曰。兵曹參議柳誼。戶曹正郞洪元燮。司僕內乘李堯憲。使之斯速待令于閤外。賤臣承命出傳。以待令之意。還奏。上曰。德應房修改之役。不過暫時工役。且內殿俯瞰之地。一時爲悶。始役幾日。尙未了當。擧行之稽緩。誠極駭痛。當該郞廳及計士處。其間委折。斯速問入。賤臣承命出。還奏曰。連値潦雨。尙不得改瓦。明日內當畢役云矣。上命書傳敎曰。以慈慶殿大內俯瞰之故。日前已令該房。嚴飭。使之速完。又聞軍士房內宮墻圍排看檢回奏之言。改瓦尙未爲之云。故召問內乘。所對矇矓。萬萬駭然。明日內若不改瓦。則當該一二內乘。兼內乘等。竝先汰後拿。雖是本寺之事。看役則該曹主管。如壁垣軒楹等修補。雖或遲滯。俯瞰之地。焉敢如是曠日。郞官則固了了。豈判堂。故令慢忽而然乎。看役計士及該曹該寺下吏等。過齋後重棍次。出付兵曹。仍命退。承史以次退出。
정조 9년
行都承旨李聖圭坐。行左承旨李秉模坐。行右承旨李漢豐坐。左副承旨李亨元坐直。右副承旨李祖承坐。同副承旨李祖源坐直。注書朴能源病一員未差。假注書朴蓍壽仕李敬五仕直。事變假注書李宗烈仕。
정조 9년
李漢豐啓曰。明日常參經筵。取稟。傳曰。停。
정조 9년
傳于李聖圭曰。右副承旨與提調入侍。
정조 9년
以吏曹參議趙鼎鎭牌不進罷職傳旨。傳于李聖圭曰。只推。
정조 9년
李祖源啓曰。新除授同副承旨鄭景淳。時在慶尙道昌寧地。斯速乘馹上來事下諭。何如。傳曰。許遞。前望單子入之。
정조 9년
傳于李聖圭曰。左副承旨入侍。
정조 9년
傳于李亨元曰。摠裁大臣入侍事。遣史官傳諭。
정조 9년
李亨元啓曰。摠裁大臣奉朝賀金致仁。依下敎來待矣。傳曰。入侍。
정조 9년
大司諫前望單子入之。洪明浩落點。
정조 9년
以大司諫洪明浩牌不進罷職傳旨。傳于李祖源曰。只推。
정조 9년
傳于李祖源曰。次對。明日來會。
정조 9년
李祖源啓曰。明日次對。兩司當爲進參。除在外外。未肅拜人員。竝待開門牌招。何如。傳曰。允。
정조 9년
傳于李祖承曰。新除授大司諫牌招。
정조 9년
李祖源。以都摠府言啓曰。今日入直內三廳武兼禁軍及軍兵等。當爲中日習射。而國忌相値。不得爲之之意。敢啓。傳曰。知道。
정조 9년
李祖源。以兵曹言啓曰。李漢昌宣薦。拔薦以守薦施行事。命下矣。依宣傳官廳牒報。李漢昌爲先宣薦拔去。守薦則待該廳完薦牒報後。施行之意。敢啓。傳曰。知道。
정조 9년
李秉模。以奉常寺都提調意啓曰。東籍親耕田。所種小麥打作。則所出爲二石三斗之意。敢啓。傳曰。知道。
정조 9년
乙巳六月初八日辰時。上御重熙堂。右副承旨與提調入侍時。藥房提調徐有隣。右副承旨李祖承。假注書李敬五。記事官金鳳顯尹行任。以次進伏訖。上命檢校直閣入侍。賤臣承命出。與徐鼎修偕入進伏。上曰。王大妃殿進御一戔五分重人蔘粟米飮前方中。加人蔘一戔。今明日煎入。出榻敎仍命退。諸臣以次退出。
정조 9년
乙巳六月初八日未時。上御誠正閣。左承旨入侍時。行左承旨李秉模。假注書李敬五。記注官金健修。記事官金鳳顯。以次進伏訖。上曰。玉堂上番入侍。賤臣承命出。與校理申耆偕入進伏。上命耆進前曰。漢北穀簿。近不成說。軍器諸具。亦甚疎虞云。特遣爾按査。雖與暗行有異。行色固宜秘密。爾須卽今馳往入城。方可出頭。嚴飭各門鎖鑰。毋得透露消息。事係軍務。凡百擧行。十分嚴秘。雖至屢日。一一査實啓請。軍官各別擇去。民情戎政。詳細採探。別單書啓。歸路平倉。亦爲摘奸以來。可也。耆承命而退。仍命退。承史以次退出。
정조 9년
乙巳六月初八日酉時。上御誠正閣。摠裁大臣入侍時。奉朝賀金致仁。左副承旨李亨元。假注書李敬五。記注官金健修。記事官尹行任。以次進伏訖。致仁進前曰。三庚未及。日候極熱。此時。聖體。若何。上曰。一樣矣。致仁曰。伏聞屢進湯劑。未知調節。尙未臻天和而然乎。上曰。膈氣未解。而養胃湯。頗有效故。連爲進服矣。致仁曰。王大妃殿氣候。何如。上曰。一樣矣。致仁曰。惠慶宮氣候。何如。上曰。一樣矣。致仁曰。暑熱如此。世子宮凡節。近復何如。上曰。連爲好過矣。當此潦炎。卿之宿症。亦能無損耶。致仁曰。狗馬賤疾。苦歇無常矣。上曰。通編。今幾入刊。而其間不無增刪處。卿之所見。果何如。致仁曰。俄伏承郞廳所傳。聖敎誠爲至當。萬幾之暇。領略毋遺。臣不勝欽歎矣。上曰。細瑣不緊處甚多。故俄有所下敎矣。致仁曰。續典亦多有當刪處。誠如聖敎。謹當與郞廳。相議刪定矣。上曰。補編。亦當添入。而大體增條。數甚無多。此冊其將纖悉具備。可謂集大成矣。致仁曰。然矣。上曰。耆老大臣。爲勞不少。續典校正時。先卿曾爲摠裁之任。事不偶然矣。致仁曰。在昔先朝。先臣果監董始終矣。上曰。續大典板。曾已分置京鄕。今番。亦置之三南。似好矣。致仁曰。頃有使兩南監營。刊印之敎。而臣意則自各其營。上送物力于校書館。使之印去。尤好矣。上曰。然則載之事目。自本館印頒宜矣。上曰。李家煥。亦習於典禮乎。致仁曰。自初監董。又兼博識矣。上曰。申大秊。亦甚綜密矣。致仁曰。然矣。臣之賤疾近甚添頓。披閱之際。神精昏瞀。未免專委於郞廳。頃伏承校正堂上差出之敎。而不敢奉承。臣之方命之罪。益無所逃矣。上曰。卿言過矣。今幾入刊。又有郞廳。則堂上差出。亦甚不緊。禮典明當出給。從近擧行宜矣。仍命大臣先退。上曰。外邑之無冤錄。亦甚關緊。而間多無處云。此亦不成說矣。亨元曰。然矣。上曰。雨意快霽。誠甚多幸矣。仍命書傳敎曰。大典通編印役將始。俄筵。亦已言之。監印後進書日。摠裁大臣。當進箋。因以此箋文。載之卷首事。令監印廳知悉。又命書傳敎曰。今因大典通編校正事見之。儀章條有曰。司憲府司諫院官笠飾用玉頂子。大司憲胸褙𧴛豸。近來則玉頂子。只用於憲長。諫官則不用。本院如有流來頂子。此後依例用之事。分付。曾聞獬豸胸褙。至今在府中云。而向者一都憲外。皆却不用之。此亦儀章也。況冠貼獬豸胸褙。豈或異同。此後申飭。復舊制事。亦爲分付。因此思之。大君王子公主翁主及議政府承政院。皆有引陪。皁隷。佩錫牌鑞牌。今皆遵用。惟政府政院前導。無此規。何時廢閣。復設當否。大臣承旨。各具意見以啓。仍命退。承史以次退出。
정조 9년
行都承旨李聖圭坐。行左承旨李秉模坐直。行右承旨朴祐源未肅拜。左副承旨李亨元坐。右副承旨李祖承坐直。同副承旨閔台爀未肅拜。注書朴能源病一員未差。假注書朴蓍壽仕直李敬五仕。事變假注書李宗烈仕。
정조 9년
傳于李秉模曰。大臣備局堂上引見。
정조 9년
有政。吏批。判書李命植。參判沈豐之進。參議趙鼎鎭牌不進。行都承旨李聖圭進。以韓光植爲持平。李泰永爲副校理。李在協爲判義禁。南紀雲爲司僕主簿。趙希鎭爲宗廟副奉事。
정조 9년
兵批。判書趙時俊進。參判申益彬病。參義未差。參知柳誼入直進。行左承旨李秉模進。以李鎭復爲曹司五衛將。李禹昌爲都摠都事。具絳爲宣傳官。副司直金華鎭丁範祖李邦榮。副護軍成玉。
정조 9년
傳于李秉模曰。兵曹參議前望單子入之。
정조 9년
兵曹參議前望單子入之。李夔落點。
정조 9년
李秉模啓曰。新除授兵曹參議李夔。方在罷散中。何以爲之。敢稟。傳曰。敍用。
정조 9년
傳于李秉模曰。坐直承旨入侍。
정조 9년
承旨前望單子入之。朴祐源閔台爀落點。
정조 9년
李秉模啓曰。新除授同副承旨閔台爀。方在罷散中。何以爲之。敢稟。傳曰。敍用。
정조 9년
事變假注書李宗烈書啓。臣敬奉聖諭。馳往傳諭于南部會賢坊長興洞契。領敦寧府事鄭存謙所住處。則以爲臣於蹙伏訟罪之中。不自意。史官臨宣聖旨。以貶坐之引義不行。諭之以過當。勉之以開坐。負罪賤臣。何以得此於君父。臣雙擎跪讀。惶恐感激。自不覺汗涕之交逬。臣昏迷顚錯。自陷罪戾。淺忱未格。積罪未勘。俯仰窮蹙。不知所出。以此情踪。豈有束帶赴公之望。而恩諭至此。感悚之極。不遑自恤其情勢。謹當祗承明命云矣。敢啓。傳曰。知道。
정조 9년
事變假注書李宗烈書啓。臣敬奉聖諭。馳往傳諭于南部薰陶坊苧廛洞契。行判中樞府事徐命善所住處。則以爲臣於惶蹙屛伏之中。史官來宣聖諭。以監煎之不進。貶坐之不行。誨諭旣勤。敦勉且摯。臣奉讀以還。且感且惶。自不覺衷情之抑塞。臣之邇來情地。決不容自同平人。束帶赴衙。月前筵席。略已仰陳。使臣無是心而有是言。此欺君也。有是心而負是言。此自欺也。臣雖無狀。亦有廉恥。豈敢以垂死殘年。甘自陷於自欺欺君之科。而以聖上前後曲庇之恩。亦何忍枉其性。而强其難强哉。飭敎之下。末由奉承。慢命之罪。尤合萬戮。從當以一箚。更暴危苦之懇。而惟有早被重勘。使殿最無曠。國體無損。是臣區區之祝云矣。敢啓。傳曰。知道。
정조 9년
傳于李祖承曰。監印堂上。明日來待。
정조 9년
李聖圭。以吏曹言啓曰。癸卯六月二十三日。本曹草記批答。傳曰。陵殿官文蔭窠之無論參上參下。岐換互陞降。特不過隨時變通之政。已例不啻斑斑。況今僉議。無甚參差。自明日都政。依議施行窠數事。依草記施行。前頭又有不足之弊。更加陞作。亦何妨也。大抵出六。未及區處。復職間多竝施之故。虛司果之盡數調用。杳無其期。此則鄭判府事議。誠得之矣。此後除非不得已復職。分排虛司果。未付職中。一從出六次第付職可也。同月二十四日都政時。齊陵厚陵英陵莊陵。別檢陞作令。順康園昭寧園仁明園守奉官。換作文守奉官矣。其時傳敎。已有前頭又有不足之弊。則更加陞作。亦何妨也爲敎。今日參上窠乏之弊。雖在數年前。聖鑑已爲洞悉之矣。臣之所奏。不過事在目下。不得不仰達者。而伊時別檢之陞令。爲四窠。守奉官之換文參下。爲三窠。通以計之。別檢只減一員而已。今雖更減若干員。其數不至太多。又不必更爲作窠。只以都政之所出窠。隨缺隨陞。則恐爲便當。旣伏承更考草記之命。故敢啓。傳曰。依草記施行。
정조 9년
李秉模。以禮曹言啓曰。因李復初妻閔女。離異事啓目判付內。人倫之際。在所審愼。依筵敎。詳査兩造。更爲覆啓稟處事。啓下矣。謹以判付內辭意。卽爲分付于李復初及閔女同生娚閔文顯。而査問事。仍爲招致。則李復初。卽爲來待。而閔文顯。則稱以年幼。不知委折。詳問於渠之父閔百賢而後來待云。故臣以當初李復初呈狀中。閔女逃走。與其同生娚。同爲推出云。則此事推問肯綮。專在於渠。而推諉於其父者。非但事理不當。傳敎之下。安敢如是之意。分付。而更爲催促。則已爲下往于渠父所在洪忠道扶餘地云。事體所在。誠極痛駭。自臣曹。卽爲發關該道。捉致閔文顯及其父閔百賢。各別明査報來後。更爲稟處。何如。傳曰。允。
정조 9년
李秉模。以禁衛營言啓曰。依下敎。貳極門把守將校軍兵。自今日爲始撤罷。而軍則還入銅龍門直所。元入直把摠哨官。另加嚴飭。限天明。輪回警巡之意。敢啓。傳曰。知道。
정조 9년
李秉模。以御營廳言啓曰。本廳分授內。外山私松虫。雨後一倍熾盛。而至於駞駱山近處。尤爲甚焉。依例令字內坊民。拾去之意。分付漢城府。何如。傳曰。允。
정조 9년
行判中樞府事徐命善箚曰。伏以。臣僇人也。春夏以來。杜門縮伏。旣不敢自同平人。冒赴周行。亦不敢輒入文字。重煩酬應。而特以生成之大德難孤。戀結之微衷倍切。遲徊京輦。未忍便訣。每一念至。慚汗浹背。然臣之去就。臣亦有熟量于中者。時因承候。昵近耿光。此臣餘景之瞻依。而忱誠之不自遏也。事關懲討。沐浴陳請。此臣義分之當然。而忠憤之不容已也。外此而朝紳所會。職責所係。臣雖頑鈍無恥。決不當復置一步。區區此心。息壤在彼。月前筵席。適因言端。亦嘗猥暴迷執。則天日鑑臨。臣何敢絲毫欺罔哉。是以罪犯不誠。罰俟重勘。而尙屬目下之情勢。名登囚供。跡涉疲惱。而亦付一時之橫逆。嘿嘿自靖。泯泯屛處。竊庶幾聖慈憫覆。終垂體諒。而翹肖之性。幸得曲遂於造化陶甄之中矣。不意數日之間。飭諭屢降。藥院監煎之命。貶坐催促之敎。若以臣之踪地。爲可以一伸廉隅。復廁簪纓者然。噫。此莫非臣之平素言行。不能見孚於君父。前後披肝之奏。都歸飭辭之科。撫躬悼歎。如不欲生。史官之回。略已附陳。而株守難變。辜負滋大。其在朝體國綱。豈可一向涵貸。任其慢蹇乎。玆不得不申控短箚。冀被嚴誅。伏乞聖明。早賜處分。俾不至瘝厥事而益厥咎。千萬幸甚。取進止。答曰。省疏具悉卿懇。予之前後曲副于卿。敦勉于卿者。予亦有熟量而然。豈或强卿以不可强之事乎。書啓箚辭。一向邁邁。誠信不孚。予竊瞿然。監煎後入侍有命。卿須趁明早仕進。聽我面諭。仍傳曰。此批答。遣史官。傳諭于徐判府事。
정조 9년
行判中樞府事李徽之箚曰。伏以。時當大政之月。各司殿最。次第擧行。臣所帶禁衛營春夏褒貶。係是一營之急務。校卒黜陟。非比閒局之例坐。不待飭敎。宜卽封進。而臣之衰病。與日俱深。神氣昏錯。腰脚痿薾。起動行步。必皆須人。傍觀代悶。街兒指笑。昨春猥因引年之章。略暴乞休之懇。誠意淺薄。未蒙允許。連有事故。不敢言私。泯默到今。滿心慙恧。惟冀日月之明。庶或俯燭。天地之仁。幸須體諒。斥退丘壑。俾遂生成之澤矣。近日無妄之疾。最苦阿睹。風熱肆行。眼包浮高。閉目委頓。文書考閱。非可擬議於此際。而況臣罪戾山積。歸身司敗。恩批荐下。瀆擾是懼。雖歸私次。有罪未勘。罔非蹙伏訟愆之日。晏然赴公。臣分之所不敢出也。方欲構箚書呈之際。史官儼臨。恩諭鄭重。責之過當。飭以開坐。臣豈不欲趨進奉承。而情病旣苦。末由擧行。玆敢略具短箚。冒犯崇嚴。伏乞聖明。亟賜處分。以安微忱。以勵群工焉。取進止。答曰。省箚具悉卿懇。愼節極用慮念。然一時美痾。自可勿藥。卿須安心勿辭。一兩日內。卽爲開坐磨勘。仍傳曰。此批答。遣史官傳諭于李判府事。
정조 9년
行判中樞府事李福源箚曰。伏以。臣愚迷顚錯。罪戾層積。歸身司敗。未獲處分。恩諭荐降。屢瀆爲懼。退伏私次。亦旣有日。而若其區區悚蹙之悃。常如胥命金吾之日。仰怵俯恧。不遑寧息。束帶赴公。初非暇論。卽伏奉下敎。有惠民署貶坐從速擧行之命。臣於此。益不勝惶恐之至。夫考勤慢明黜陟。國之大政也。其法至嚴。其期有常。居其職者。固當循例按時。擧行惟謹。而緣臣稽緩。致勤聖敎。跡涉官怠。無所逃誅。況臣誠未獲格。罪未蒙勘。方此怵惕自訟。其何敢晏然褒貶人哉。特飭之下。末由祗承。惶阨之極。冒死自列。伏乞聖明。亟降威罰。以彰其慢焉。取進止。答曰。省箚具悉卿懇。箚辭決知其過當。安心勿辭。卽爲磨勘。仍傳曰。此批答。遣史官傳諭于李判府事。
정조 9년
乙巳六月初九日巳時。上御重熙堂。右副承旨入侍時。右副承旨李祖承。假注書朴蓍壽。記注官金健修。記事官尹行任。以次進伏訖。上命書傳敎曰。近來不緊辭疏。政院無難呼望。以還出給。書出朝紙。身居惟允之地。不念國綱之屑越。當該承旨遞差。行任曰。明日本閣奉審。何以爲之乎。上曰。後日爲之。又命書傳敎曰。不爲仕進承旨遞差。與未差之代。前望單子入之。又命書傳敎曰。向仍掌務官以監煎入來。仍爲入侍。使之往傳于卿矣。今至多日。尙不仕進。藥院虛佇之餘。曷任悵難。且聞本院及訓局太僕廚院貶坐。皆不出令。卿之所報。太過太過。皆於一兩內爲之。仍爲登對事遣史官。傳諭于徐判府事。命書判府事李徽之箚子批答。仍命書傳敎曰。俄因李判府辭箚。且聞左相言。卿等亦皆引義。貶坐不欲擧行云。卿等之事過當。卿等體予此意。安心開坐事。遣史官。傳諭于鄭領敦寧李判府事。仍命退。承史以次退出。
정조 9년
行都承旨李聖圭坐。行左承旨李秉模坐直。行右承旨朴祐源坐。左副承旨李祖承坐。右副承旨洪履健坐直。同副承旨呂善亨坐。注書朴能源病一員未差。假注書朴蓍壽仕李敬五仕直。事變假注書李宗烈仕。
정조 9년
李秉模啓曰。監印堂上鄭昌聖。依下敎來待矣。傳曰。入侍。
정조 9년
李秉模啓曰。禁衛營將官來言。今日本營軍兵。日次私習云矣。敢啓。傳曰。知道。
정조 9년
李秉模啓曰。御營廳將官來言。今日本廳軍兵。日次私習云矣。敢啓。傳曰。知道。
정조 9년
以大司諫洪明浩牌不進罷職傳旨。傳于洪履健曰。只推。
정조 9년
呂善亨啓曰。連日合辭闕啓。事甚未安。除在外外。大司憲洪檢。卽爲牌招。大司諫洪明浩。旣有只推之命。一體牌招。何如。傳曰。允。
정조 9년
傳于李聖圭曰。右承旨入侍。
정조 9년
傳于李秉模曰。藥房都提調。持湯劑入侍。
정조 9년
兵曹口傳政事。副司直洪仁浩。副司果李錫夏。
정조 9년
傳于李秉模曰。試官閣臣抄啓文臣入侍。
정조 9년
承旨前望單子入之。洪履健呂善亨落點。
정조 9년
以吏曹參議趙鼎鎭牌不進。罷職傳旨。傳于李聖圭曰。只推。
정조 9년
事變假注書李宗烈啓曰。臣敬奉聖批。馳往傳諭于南部薰陶坊苧廛洞契。行判中樞府事徐命善所住處。則以爲臣敢將危苦之懇。冀蒙體諒之恩。及奉批旨。辭敎鄭重擎讀數回。不禁感涕之交頤。至於聽面諭之敎。臣旣以昵近耿光。爲餘景伸誠之便。今於入侍之命。敢不樂聞而勇赴。訴此衷情於文陛之下。而第伏念監煎。職事也。仕進。公會也。因職事趨公會。有違臣自分僇廢之素心。反復思量。萬無承膺之勢。且臣適患暑感。症情甚重。委頓床席。轉動末由。方命之誅。益無所逃。伏枕惶阨。不知所達云矣。敢啓。答曰。知道。暑劑方欲進御。待卿入來監煎。然後使之封入。卿須諒此諒此事。更遣史官傳諭。
정조 9년
李秉模。以弘文館言啓曰。校理安榮。自鄕上來云。與新除授修撰沈樂洙。一體牌招察任。何如。傳曰。允。
정조 9년
李秉模。以監印廳言啓曰。大典通編禮典。先爲還下矣。所當卽付正書。而第伏見付籤下者。日前已條對者外。又有五處付籤。而其中儀章條。朝臣服色。凡侍衛殿座動駕。竝戎服十字。語意未暢。改以凡殿座動駕。侍衛諸臣竝戎服。其外諸籤中。待使客條。倭野人賜餞。係是大典本文。公作米入給。與雜令條。陵軍子枝代充條。。九穀成熟。草記三條。存拔釐改間。明承下敎。然後正書方可擧行。敢啓。傳曰。當初付籤。只備遺忘。五處籤紙。特未及祛之耳。侍衛戎服條。改正本固好。依此用之。待客使條中。公作米入給事。近因新定式。穀物數爻。使之復舊狀聞。本條新增小註。當以大文書之。俾防前日乍行旋廢之奸弊。陵軍子枝條付籤。未能記得本行上下句語。有甚合商量處耶。否則仍用前本。九穀成熟草記條。間因先朝受敎定式。成熟後。草記。以敬依批下。則親臨觀刈。以攝儀批下。則遣官監獲。必皆稟旨擧行。一依五享大祭取稟例。今於此段。當錄此事。且該寺成熟草記旣載。則該曹親耕取稟之式。亦當載錄故也。依此釐正。卽爲正書。可也。
정조 9년
呂善亨。以備邊司言啓曰。本司草記批旨允。屯租支放事。依前爲之。餘耗修補事。更加申飭。昨聞兩將臣言。今又見草記措語。所謂墩臺之所見不似。誠然矣。旣設之墩。姑不毁撤修補。穀物亦云積置。而一年二年。任其等棄。不但有乖戎政。違越設始式令。當該摠戎使李昌運。從重推考。待潦水快霽。使卽修築。形止發遣本司郎。摘奸後。草記。推此一事。北漢城堞之頹圮可知。年前請得財力後。果能繕修乎。問于該廳。亦爲草記可也事。命下矣。依下敎。問于該廳。則以爲北漢城內各處公廨及各寺。擧多傾頹。故甲辰春。請得海西小米一千石。作錢三千二百兩。隨其破傷處。或爲修補。或爲改建。餘錢雖未滿數百數。而今方留置。至於城堞。則今春解凍時。女堞與城廊火坊之面灰。間間脫落者。爲五十餘處。而如過夏潦。必將益有所剝落。故姑俟秋生。同時修補計料云矣。敢啓。傳曰。知道。
정조 9년
李秉模。以兵曹言啓曰。內禁衛將李潤慶。身病猝劇。旬月之內。實無起動供職之望。呈狀乞遞。宿衛領軍之任。不宜久曠。改差。何如。傳曰。允。
정조 9년
洪履健。以漢城府言啓曰。涉疑疾方痛向差。與已差還入死亡及各部兩暑出幕之類。列錄報來。故別單書入之意。敢啓。傳曰。知道。
정조 9년
洪履健。以義禁府言啓曰。日熱如此。時囚皆令今日捧供。行査人保放事。命下矣。時囚罪人孫相龍。保放之意。敢啓。傳曰。知道。